gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
પીએસયુ બૅન્ક-શૅરમાં આગળ વધતો ઉછાળો, ફાર્મામાં આકર્ષણ
You need an iframes capable browser to view this content.
મારનબંધુ નિર્દોષ જાહેર થતાં સન ટીવીમાં તેજીનો રંગ : અનિલ અંબાણી ગ્રુપના શૅરમાં આકર્ષણ : બૅન્ક-શૅરમાં ૮ નવી ઐતિહાસિક ટોચે
શૅરબજારનું ચલકચલાણું - અનિલ પટેલ
દિવસનો મોટો ભાગ રેડ ઝોનમાં ગાળીને શૅરબજાર ગઈ કાલે ૧૪ પૉઇન્ટ વધી ર૮,ર૪૦ તથા નિફ્ટી ૭ પૉઇન્ટ વધી ૮૭૪૧ બંધ રહ્યા છે. સેન્સેક્સ ખાતે વધ-ઘટની રેન્જ દોઢસો પૉઇન્ટ જેવી તથા નિફ્ટી ખાતે ૪૦ પૉઇન્ટ આસપાસની હતી. સેન્સેક્સના ફ્લૅટ ટ્રેન્ડ સામે મિડ કૅપ અડધો ટકો તથા સ્મૉલ કૅપ ઇન્ડેક્સ એક ટકોથી વધુ પ્લસમાં આવતાં માર્કેટ- બ્રેથની પૉઝિટિવિટી ટકી રહી હતી. હેલ્થકૅર ઇન્ડેક્સ ટૉપ ગેઇનર હતો. રિયલ્ટી, ટેલિકૉમ અને પીએસયુ બેન્ચમાર્ક એકાદ ટકાની આજુબાજુ ઊંચકાયા હતા. બૅન્કેક્સ ૧૦માંથી ૮ શૅરના સુધારામાં ૦.૬ ટકા વધ્યો હતો. બૅન્ક નિફ્ટી તેજીમાં હતો, પણ પીએસયુ બૅન્ક નિફ્ટીમાં ર.૯ ટકા તેજી હતી. બૅન્ક ઑફ બરોડા, બૅન્ક ઑફ ઇન્ડિયા, ફેડરલ બૅન્ક, આઇડીબીઆઇ બૅન્ક, યુનિયન બૅન્ક, વિજયા બૅન્ક, ઇન્ડિયન બૅન્ક, સિટી યુનિયન બૅન્ક જેવી આઠ જાતો એક વર્ષ કે એથી વધુ સમયગાળાની રીતે નવા ઊંચા શિખરે ગઈ હતી. સમગ્ર બૅન્કિંગ ઉદ્યોગના ૪રમાંથી ૩૯ શૅર વધ્યા હતા. યુનિયન બૅન્ક ૧૦ ટકાના ઉછાળે મોખરે હતો. આઇસીઆઇસીઆઇ બૅન્ક દોઢેક ટકા તથા આરબીએલ બૅન્ક એક ટકો ડાઉન હતા. સેન્સેક્સ ખાતે ૩૦માંથી ૧૪ તો નિફ્ટીના પ૧માંથી રપ શૅર નરમ હતા. બીએસઈ ખાતે ભાવની રીતે ૧૯૧ જાતો ઐતિહાસિક શિખરે ગઈ હતી. સામે ૩ર શૅરમાં એક વર્ષ કે એથી વધુ સમયગાળાની રીતે નવા બૉટમ બન્યા હતા. બીએસઈના આઇપીઓનું લિસ્ટિંગ ધારણા કરતાં દમદાર રહ્યું છે. ૮૦૬ રૂપિયાની ઇશ્યુ પ્રાઇસ સામે શૅર ગઈ કાલે ૧૦૮પ રૂપિયા ખૂલી ઉપરમાં ૧ર૦૦ રૂપિયા અને નીચામાં ૧૦૬પ રૂપિયા બતાવી અંતે ૧૦૭૦ રૂપિયા બંધ રહ્યો છે. વૉલ્યુમ ૧પ૭ લાખ શૅરનું હતું. એશિયન બજારો સાધારણ વધ-ઘટમાં મિશ્ર હતાં. યુરોપ ફ્લૅટ ઓપનિંગ બાદ થોડુંક ઉપર જણાતું હતું.
ડૉલર સામે રૂપિયો વધીને ૬૬.પ૦ થવાના વર્તારા, રિઝર્વ બૅન્ક વ્યાજદર ઘટાડશે
આરકૉમમાં ૧૦ કરોડ શૅરનું કામકાજ
અનિલ અંબાણી ગ્રુપની મુડદાલ ગણાતી રિલાયન્સ કમ્યુનિકેશનમાં છેલ્લા ચાર-છ દિવસથી ભારે સળવાળટ છે. ગઈ કાલે તો શૅર ર૦ ટકાની સર્કિટની નજીક ઉપરમાં ૪૦ રૂપિયા થઈ છેલ્લ્ો ૮.૭ ટકાના ઉછાળે ૩૭ રૂપિયા નજીક બંધ રહ્યો છે. બન્ને બજાર ખાતે કુલ મળીને ૧૦ર૦ લાખ શૅરના આ કાઉન્ટર ૩૦.૬પ રૂપિયાના ઑલટાઇમ તળિયે ગયું હતું. ઍરસેલ-મૅક્સિસ ડીલમાં સ્પેશ્યલ ર્કોટ દ્વારા મારનબંધુઓને સદંતર નિર્દોષ જાહેર કરવામાં આવતાં ઍરસેલ અને આરકૉમ વચ્ચેના મર્જરનો માર્ગ મોકળો થવાની ગણતરી છે. જોકે આ એકમાત્ર કારણ શૅરમાં મોટી તેજી લાવવા પૂરતું નથી. કંઈક આવવું જોઈએ! અનિલ ગ્રુપના અન્ય શૅર પણ શુક્રવારે ડિમાન્ડમાં હતા. રિલાયન્સ કૅપિટલ ૪૯૬ રૂપિયાની ઇન્ટ્રા-ડે હાઈ બતાવી ૩.૬ ટકા વધીને ૪૮૮ રૂપિયા હતો. રિલાયન્સ ડિફેન્સ ૦.૩ ટકા, રિલાયન્સ ઇન્ફ્રા દોઢ ટકો તથા રિલાયન્સ પાવર બે ટકાના સુધારામાં બંધ હતા. બાય ધ વે, ટેલિકૉમ સેગમેન્ટમાં ગઈ કાલે એમટીએનએલ વર્ષની ટોચે જઈ ર૦ ટકાની તેજીમાં ર૪ રૂપિયા ઉપર બંધ હતો. તાતા ટેલિસર્વિસિસ ૪.૬ ટકા વધીને સવા છ રૂપિયા આસપાસ હતો. ભારતી ઍરટેલ તથા આઇડિયા સેલ્યુલર અડધો ટકો જેવા નરમ હતા.
ગ્લેનમાર્કમાં સારા પરિણામની તેજી
અગ્રણી ફાર્મા કંપની ગ્લેનમાર્ક દ્વારા ડિસેમ્બર ક્વૉર્ટરમાં ૧૪૩ ટકાના વૃદ્ધિદરથી ૪૭૭ કરોડ રૂપિયાના કન્સોલિડેટેડ નેટ પ્રૉફિટ સાથે સરસ પરિણામ રજૂ થતાં શૅર ગઈ કાલે આઠ ગણા કામકાજમાં ઉપરમાં ૯૭૦ રૂપિયા વટાવી અંતે ૪.૪ ટકાની મજબૂતીમાં ૯૪૮ રૂપિયા બંધ હતો. ફેસવૅલ્યુ એક રૂપિયો છે. કંપનીએ અમેરિકા ખાતે ૧૦ર ટકાના વધારામાં ૧ર૩૧ કરોડ રૂપિયાનું વેચાણ મેળવ્યું છે. કુલ આવક ૪ર.૬ ટકા વધીને રપ૩પ કરોડ રૂપિયા રહી છે. બૅન્ક ઑફ અમેરિકા મેરિલ લિન્ચ દ્વારા ૧૧૦૦ રૂપિયાના ટાગેર્ટ સાથે બાયનો કૉલ અપાયો છે. મેકવાયરને અહીં ૧૩પ૦ રૂપિયાનો ભાવ દેખાય છે! શનિવારે જેના પરિણામ છે એ ડિવીઝ લૅબોરેટરીઝ બૅક-ટુ-બૅક તેજીમાં ૭૭૦ રૂપિયા વટાવી અંતે ત્રણ ટકા વધીને ૭પ૯ રૂપિયા હતો. પચીસ જાન્યુઆરીએ આ શૅરમાં ૬૭ર રૂપિયાનું મલ્ટિયર બૉટમ બન્યું હતું. અન્ય ફામાર્‍ શૅરમાં ગ્રેન્યુઅલ્સ ઇન્ડિયા ૯.૭ ટકા, નાટકો ફામાર્‍ ૪.ર ટકા, સ્ટ્રાઇડ સાશુન ૧૦ ટકા, સિપ્લા ચાર ટકા, એફડીસી પાંચ ટકા, વૉકહાર્ટ ત્રણ ટકા વધીને બંધ હતા. હેલ્થકૅર ઇન્ડેક્સ ૬૯માંથી પ૦ શૅરના સુધારામાં ૧.૬ ટકા પ્લસ હતો.
ડૉલર સામે રૂપિયો હજી વધુ મજબૂત થશે
બજેટના દિવસે ડૉલર સામે રૂપિયો ૦.૬ ટકા વધ્યો જે છેલ્લાં સાત વર્ષના બજેટના દિવસનો સૌથી મોટો જમ્પ છે. બજેટ પછીના દિવસે પણ રૂપિયો ૧૦ પૈસા વધીને ૬૭.૩૭ રૂપિયા થયો. બે દિવસમાં ડૉલર સામે ૪૯ પૈસાની આ મજબૂતી પછી શું? ડૉલર સામે રૂપિયાના મામલે બ્લુમબર્ગના ક્વૉર્ટરલી એસ્ટિમેટમાં સૌથી સચોટ પુરવાર થયેલી સ્કોટિયા બૅન્ક દ્વારા આગામી સમયમાં રૂપિયો વધુ સ્ટ્રોન્ગ થવાની આગાહી કરાઈ છે. એના મતે ડૉલરદીઠ ૬૬.પ૦ રૂપિયાના ટાગેર્ટ સાથે રૂપિયામાં લૉન્ગ પોઝિશન લેનારા ફાવશે! વધુમાં સિંગાપોરસ્થિત ફૉરેક્સ સ્ટ્રેટેજિસ્ટ સ્કોટિયાનું માનવું છે કે ૮ ફેબ્રુઆરીએ મળનારી રિઝર્વ બૅન્કની બેઠકમાં વ્યાજદરમાં ઘટાડાને પૂરો અવકાશ છે. બજેટમાં રાજર્કોષીય ખાધની સ્થિતિ જે રીતે કાબૂમાં રહી છે એના પગલે રિઝર્વ બૅન્ક દ્વારા રેટ-કટનો કેસ મજબૂત બને છે. બાય ધ વે, સમગ્ર રૂપિયો ખરેખર મજબૂત બને તો સમગ્ર અર્થતંત્ર લાભમાં રહેશે. હા, આઇટી કંપનીઓ માટે આ એક માઠા સમાચાર કહી શકાય.
દરમ્યાન અમેરિકન પ્રેસિડન્ટ ટ્રમ્પ દ્વારા વિદેશનીતિ અને વેપારનીતિ સંબંધે આકરી નિવેદનબાજીની અસરમાં ડૉલર ઇન્ડેક્સ ગુરુવારની મોડી રાત્રે ઘટીને નીચામાં ૯૯.ર૩ના લગભગ પોણાત્રણ માસના તળિયે પહોંચી ગયો છે. મહિના પૂર્વે આ આંક ૧૦૩.૮રની મલ્ટિયર ટોચે હતો. મતલબ કે એક મહિનામાં વિશ્વનાં અગ્રણી છ કરન્સી સામે ડૉલર ૪.૪ ટકા ગગડ્યો છે! ડૉલરની કમજોરી આગળ વધે તો એ સોનાના Tૌશ્વિક ભાવમાં વધારાને નવી હૂંફ આપવાનું કારણ બનશે. છેલ્લા એક મહિનામાં સોનું હાજરમાં ટ્રોંય ઔંશદીઠ (૩૧.૧૦ ગ્રામ) ૧૧પ૮ ડૉલરથી વધીને ગુરુવારની મોડી રાત્રે ઉપરમાં ૧રરપ ડૉલર વટાવી ગયું હતું જે પોણાછ ટકાનો વધારો કહી શકાય. ડિસેમ્બર ર૦૧૬ના મધ્ય ભાગમાં હાજર ગોલ્ડ ૧૧ર૩ની અંદર ઊતરી ગયું હતું.
સરકારી કંપની એનએચપીસી દ્વારા શૅરના બાયબૅક માટે ૭ ફેબ્રુઆરીએ ર્બોડ-મીટિંગની જાહેરાત કરાઈ છે. ભાવ ગઈ કાલે ઉપરમાં ૩૧.ર૦ રૂપિયા અને નીચામાં ૩૦.૪પ રૂપિયા થઈ અંતે ૦.૩ર ટકા ઘટી ૩૦.૭૦ રૂપિયા બંધ હતો. ૧૦ રૂપિયાના શૅરની બુકવૅલ્યુ સવા અઠ્ઠાવીસ રૂપિયા આસપાસ છે. રપ ફેબ્રુઆરીએ શૅરમાં ૧૯ રૂપિયાની વર્ષની બૉટમ બની હતી. કંપની દ્વારા ગયા મહિને ૧૭ ટકાનું ઇન્ટરિમ ડિવિડન્ડ જાહેર કરાયું હતું જેની ચુકવણી થઈ ગઈ છે. ઇક્વિટી ૧૧,૦૭૦ કરોડ રૂપિયા જેવી મોટી છે. કેન્દ્ર સરકારનું હોલ્ડિંગ ૭૪.પ ટકા હોવાથી ઇન્ટરિમ મારફત સરકારને ૧૪૦ર કરોડ રૂપિયાની કમાણી થઈ હતી. એલઆઇસી પાસે સાડાઆઠ ટકા તથા એફઆઇઆઇ પાસે ૩.૭ ટકા સહિત સંસ્થાકીય રોકાણકારો પાસે ૧૪.૧૦ ટકા માલ છે. ૮.ર૬ લાખ જેટલા નાના રોકાણકારો પાસેનું હોલ્ડિંગ ૪.૮ ટકા જેવું છે. શૅર હોલ્ડિંગની આ પેટર્ન જોતાં કંપની બાયબૅક મારફત કોની પાસેથી શૅર લેવા ધારે છે એ મુદ્દો રસપ્રદ બને છે. ૭ ફેબ્રુઆરીએ ખબર પડી જશે.
સન ટીવીને મોકળું આકાશ મળ્યું
ટૂ-જી સ્કૅમ અને ઍરસેલ-મૅક્સિસ ડીલમાં લાંચ તથા મની-લૉન્ડરિંગ સહિતના આરોપોમાંથી મારન-બ્રધર્સ અને અન્ય પરિવારજનોને સ્પેશ્યલ ર્કોટ દ્વારા દોષમુકત જાહેર કરાયા છે. આના પગલે સન ટીવી નેટવર્કના શૅરમાં ગઈ કાલે જોરદાર ઉછાળો આવ્યો હતો. બન્ને બજાર ખાતે ૨૭૯ લાખ શૅરનું જંગી વૉલ્યુમ થયું હતું. શૅર પપર રૂપિયાના આગલા બંધ સામે ૬૦૭ રૂપિયા ખૂલી ઉપરમાં ૬૯૯ રૂપિયાની વર્ષની ટૉપ બતાવી અંતે ૨૪ ટકાની મજબૂતીમાં ૬૮૩ રૂપિયા બંધ હતો. પાંચ રૂપિયાની ફેસવૅલ્યુવાળો આ શૅર ગયા વર્ષે ર૯ ફેબ્રુઆરીએ ૩૧ર રૂપિયાના તળિયે ગયો હતો. ત્રણ દિવસ પૂર્વે શૅર પર૦ રૂપિયા હતો. પરિણામ ૧૦ ફેબ્રુઆરીએ છે. અન્ય કાઉન્ટરમાં રાજ ટેલિવિઝન પ૦ ગણા કામકાજમાં ઉપરમાં ૭ર રૂપિયા થઈ અંતે ૯.૩૫ ટકાના ઉછાળે ૬૬.૦૫ રૂપિયા હતો. ટીવી-૧૮ બ્રૉડકાસ્ટર ૭ ટકા, સહારાવન મીડિયા ૨.૪૪ ટકા, ટીવી ટુડે ૦.૮૮ ટકા, ડીશ ટીવી ૨.૪૭ ટકા વધેલા હતા.
ગાયત્રી પ્રોજેક્ટસમાં ૧૦ રૂપિયાના શૅરના બે રૂપિયામાં વિભાજન માટેની રેકૉર્ડ-ડેટ ૧૩ ફેબ્રુઆરી છે. શૅર ગઈ કાલે પાંખા કામકાજમાં નહીંવત્ વધીને ૬૮૩ રૂપિયા હતો.
સૂર્યા રોશનીને સરકાર તરફથી સ્ટ્રીટ-લાઇટિંગ પ્રોગ્રામ હેઠળ ૮૦ કરોડ રૂપિયાનો એલઈડી લાઇટ્સ સપ્લાય કરવાનો ઑર્ડર મળ્યો છે. શૅર ગઈ કાલે ૧૯૧ રૂપિયાના આગલા લેવલે ફ્લૅટ હતો.
કેનમેટલ ઇન્ડિયાએ ત્રિમાસિક ગાળામાં પ૪ ટકાના વધારામાં ૭૭૩ લાખ રૂપિયા ચોખ્ખો નફો કરતાં શૅર ગઈ કાલે સાત ગણા કામકાજમાં ૮.પ ટકાની મજબૂતીમાં ૬૧૪ રૂપિયા બંધ હતો.
ટીનપ્લેટ કંપનીનો ત્રિમાસિક નેટ પ્રૉફિટ ૮૧ ટકા જેવા ધબડકામાં ૪૪૭ લાખ રૂપિયા આવી જતાં શૅર પ.૪ ટકા ખરડાઈને ૮૧ રૂપિયા રહ્યો હતો.
ગૉડફ્રે ફિલિપ્સ દ્વારા ડિસેમ્બર ક્વૉર્ટરમાં ર૦૭ ટકાના જમ્પમાં ૩૮૪૪ લાખ રૂપિયાનો ચોખ્ખો નફો દર્શાવાતાં ભાવ ૧૧૧૯ રૂપિયા થઈ અંતે ૩ ટકાની આગેકૂચમાં ૧૦૭ર રૂપિયા બંધ હતો.
વેલસ્પન એન્ટરપ્રાઇઝિસમાં શૅરદીઠ ૬ર રૂપિયાના ભાવે બાયબૅકને શૅરધારકોની મંજૂરી મળી છે. ભાવ ગઈ કાલે અડધો ટકો ઘટી ૬ર રૂપિયા નજીક બંધ હતો.
એક્સેલ ક્રૉપ કૅર દ્વારા બ્રાઝિલ ખાતેની સબસિડિયરી બંધ કરવાનો નિર્ણય લેવાયો છે. શૅર ગઈ કાલે નીચામાં ૧૭૬૦ રૂપિયા થઈ અડધો ટકો ઘટી ૧૭૬૪ રૂપિયા હતો.
એમટીએનએલ નવ ગણા કામકાજમાં ર૪ રૂપિયા પ્લસની વર્ષની ટોચે જઈ અંતે ર૦ ટકાની તેજીમાં ત્યાં જ બંધ હતો. અઢી મહિના પૂર્વે ભાવ ૧પ રૂપિયાના તળિયે હતો. બાર લાખ શૅરના બાયર ઊભા હતા.
સિન્ટેક્સ ત્રણ ગણા વૉલ્યુમમાં ૯૪ રૂપિયાની વïર્ષની ઊંચી સપાટી બનાવી અંતે પાંચ ટકાની આગેકૂચમાં ૯૩ રૂપિયા હતો. ફેસવૅલ્યુ એક રૂપિયો છે.
કેઈઆઇ ઇન્ડસ્ટ્રીઝ રોજના સરેરાશ ૩૪,૦૦૦ શૅર સામે ગઈ કાલે ૮.૭૬ લાખ શૅરના કામકાજમાં ૧૭૧ રૂપિયા નજીક નવા શિખરે જઈ અંતે ૧૭ ટકાના જમ્પમાં ૧૬૮ રૂપિયા હતો. ફેસવૅલ્યુ બે રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.